༄༅། །འཇམ་དབྱངས་རྡེའུ་མོའི་ལག་ལེན་རྣམ་གསལ་ནོར་བུའི་མེ་ལོང་བཞུགས་སོ། །

༄༅། །ཨོཾ་སྭ་སྟི་སིདྡྷཾ། སྲས་བཅས་སྟོབས་བཅུ་མངའ་བ་ཐམས་ཅད་ཀྱི། །ཡེ་ཤེས་སྣང་བ་ལས་འཁྲུངས་འཇམ་པའི་དབྱངས། །གཙུག་ཏུ་མཆོད་ནས་ལྐོག་གྱུར་མངོན་སུམ་པའི། །རྡེའུ་མོའི་ལག་
ལེན་རྣམ་གསལ་མེ་ལོང་ངོམས། །དེ་ལ་བདག་གི་རྣལ་འབྱོར་ནི། སངས་རྒྱས་ཆོས་ཚོགས་ལན་གསུམ་གྱིས། །སྐྱབས་སུ་འགྲོ་དང་སེམས་བསྐྱེད་རྗེས། རང་ཉིད་སྐད་ཅིག་དྲན་རྫོགས་སུ། །རྣམ་འབྱོར་དབང་ཕྱུག་དམ་
པ་རྗེ། །སྐུ་མདོག་དམར་སྨུག་རབ་ཏུ་བརྗིད། །ཞལ་གཅིག་ཕྱག་གཉིས་འཛུམ་ཁྲོའི་ཉམས། །སྤྱན་ཟུང་རྡོ་རྗེའི་ལྟ་སྟངས་གཟིགས། །ཕྱག་གཉིས་རྟེན་འབྲེལ་ཕྱག་རྒྱ་ཅན། །སྐུ་སྨད་བལ་ཐུལ་དཀར་
པོ་གསོལ། །དབུ་གཙུག་འོད་ལྔའི་ཐིག་ལེའི་ཀློང་། །ཐུགས་དམ་ལྷ་མཆོག་འཇམ་པའི་དབྱངས། །དམར་སེར་རལ་གྲི་གླེགས་བམ་བསྣམས། །དར་དང་རིན་ཆེན་རྒྱན་གྱིས་མཛེས། །བླ་མ་ཡི་དམ་

༄༅། །མཁའ་འགྲོ་དང་། །སྣང་སྲིད་རྣོ་མཐོང་སྲུང་མའི་ཚོགས། །སྤྲིན་ཕུང་ལྟ་བུར་འཕྲོ་བའི་སྐུ། །ཨཱ་ལི་ཀཱ་ལིའི་རང་བཞིན་གསུང་། །རྟེན་འབྲེལ་མངོན་སུམ་འཆར་བའི་ཐུགས། །རྡོ་རྗེ་གསུམ་གྱི་
ངོ་བོར་རྫོགས། །ཞེས་པས་གསལ་བཏབ་སྔགས་འདི་བཟླ། ཨོཾ་ཨ་ར་པ་ཙ་ན་྄ ཨོཾ་ཨཱཿགུ་རུ་ཀ་མ་ལ་ཤྲཱི་ལ་སིདྡྷི་ཧཱུཾ། མཐར་ནི་རྣོ་མཐོང་སྔགས་འདི་བཏགས། ཙནྡྲ་གོ་མི་སལ་སལ་ཕྱེ་ཕྱེ་སྭཱ་ཧཱ། ཞེས་དང་དབྱངས་
གསལ་རྟེན་སྙིང་བརྗོད། དེ་ནས་རྨུ་གབ་ཕྱི་བ་ནི། སངས་རྒྱས་ཆོས་ཚོགས་རྩ་གསུམ་ལྷ། །ཆོས་སྐྱོང་སྲུང་མའི་བྱིན་རླབས་དང་། །རྟེན་འབྲེལ་བསླུ་མེད་བདེན་པ་ཡིས། །མི་མཐོང་སྒྲིབ་པའི་རྨུ་གབ་ཕྱིས། །
ཐབ་གཞོབ་མཁོན་དང་མི་གཙང་རྣོལ། །བྱིངས་རྨུགས་འཐིབ་ཀྱིས་ནོན་པ་ཕྱེས། །ཤིང་ཆེན་ཐང་པོ་འདི་ཡིས་ཕྱིས། །རྩ་ཆེན་འཇག་མ་འདི་ཡིས་ཕྱིས། །གོར་ཆེན་ཕ་ཝཾ་འདི་ཡིས་ཕྱིས། །ས་དུག་བང་

བ་འདི་ཡིས་ཕྱིས། །རྣོ་བ་མོ་ཡི་མི་མཐོང་བ། །སྡིག་པའི་མོ་རྐུན་ཕྱིར་ཕྱུང་ཤིག །ཅེས་དང་མོ་བརྡར་གསོལ་འདེབས་ནི། །སངས་རྒྱས་ཆོས་ཚོགས་རྩ་གསུམ་ལྷ། །ཁྱད་པར་འཇམ་དཔལ་གཞོན་ནུ་དང་། །རྣལ་འབྱོར་དབང་ཕྱུག་དམ་པ་རྗེ། །རྣོ་
མཐོང་མངོན་ཤེས་གསལ་སྟོན་པའི། །ཆོས་སྲུང་ནོར་ལྟ་གཏེར་གྱི་བདག །གཙང་རིགས་དཔལ་མགོན་བདུན་ཅུ་དང་། །མགུལ་ལྷ་དགེ་བསྙེན་བརྟན་མའི་ཚོགས། །ཕྱོགས་སྐྱོང་ལྷ་ཀླུ་གཟའ་སྐར་དང་། །སྤར་སྨེ་ལོ་ཟླ་ཞག་དུས་ལྷ། །ཡུལ་
རིས་གཞི་བདག་དང་བཅས་པ། །དེ་རིང་སྲིད་པའི་མོ་ལ་བྱོན། །སྣང་སྲིད་གསལ་བའི་ཕྱྭ་བརྡར་ན། །ཁྱོད་རྣམས་མཐུ་དང་རྫུ་འཕྲུལ་བདག །ཡེ་ཤེས་ལས་ཀྱི་མངོན་ཤེས་ཅན། །མི་མཁྱེན་མི་མཐོང་མི་སྲིད་པས། །དེ་རིང་བདག་གི་རྩེ་
གཅིག་ཏུ། །གདུང་བས་ཕྱག་འཚལ་གསོལ་བ་འདེབས། །མཆོད་པ་འབུལ་ཞིང་དོན་གཉེར་བའི། །བསམ་དང་སྨོས་པ་འདི་དག་ཀུན། །ལེགས་ཉེས་གཉིས་ཀྱི་ཤན་ཕྱེས་ལ། །སྒྲིབ་མེད་གསལ་བར་བསྟན་དུ་གསོལ། །དཀོན་མཆོག་རྩ་
གསུམ་བྱིན་རླབས་དང་། །ཆོས་སྲུང་ནོར་ལྷའི་མཐུ་རྩལ་སྟོབས། །འཇིག་རྟེན་སྐྱོང་བའི་རྫུ་འཕྲུལ་ཤུགས། །ཆོས་ཅན་ཆོས་ཉིད་རྟེན་འབྱུང་མཐུ། །བསླུ་བ་མེད་པའི་བདེན་སྟོབས་ཀྱིས། །ཇི་ལྟར་བརྟགས་པའི་རྟེན་འབྲེལ་འདི། །སྒྲིབ་མེད་
མངོན་སུམ་འཆར་གྱུར་ཅིག། །ཅེས་བརྗོད་རེ་དོགས་བློ་སྤངས་ལ། །རྡེའུ་བཞི་བཅུ་རྩ་གཉིས་པོ། །ཚོ་གསུམ་བཅད་ལ་བཞི་བཞི་བགྲང་། །ལིང་ཚེ་དགུ་རུ་བབས་པ་ཡི། ། ༈ དང་པོ་རྐྱང་པར་དཔྱད་པ་ནི། །ལྷ་ས་དང་པོ་འདི་དག་ནི། །ཕ་མྱེས་མཚུན་དང་དགྲ་ལྷའི་

༄༅། །ས།་་་་དགྲ་བླ་བྱ་ཁྱུང་གི་ས། །བན་བོན་ལེའུ་རྒན་པོའི་ས། །གཙུག་ལག་ལྷ་ཁང་སྐུ་མཁར་ས། །གསེས་དང་ལྷ་གཡག་གྭ་པའི་ས། །འབྲུག་ལོ་པ་ཡི་ལོ་མལ་ཏེ། །མོ་ཡི་མིག་དང་རྩེ་མོ་ཡིན།་་་ལོ་ཡི་མིག ༈ །འདི་རུ་རྡེའུ་གཅིག་བབས་
ན༑ །དགྲ་ལྷ་ཝེར་མས་མགོན་སྐྱབས་བྱེད། །ལྷ་སྲུང་དགྲ་ལྷ་མཆོད་ན་རྒྱལ། ། ༈ གཉིས་བབས་གྱུར་ན་ལྷ་མི་དགའ། །མི་ཆེན་མདུན་ཞུ་ཕོག་ངོ་ཡིན། །ཐབ་གཞོབ་གྲིབ་དང་བཙོན་གྱི་ངོ་། །ལྷག་པར་འབྲུག་ལོ་པ་ལ་ངན། །བསང་
བརྔན་རྣམ་འཇོམས་བསྐང་བཤགས་དང་། །ཚེ་སྒྲུབ་འཆི་བསླུ་གྲི་བོ་བཀར། ། ༈ གསུམ་བབས་ལྷ་ཡི་སྡོང་གྲོགས་བྱེད། །ལྷ་གྲོགས་ཕུགས་སུ་ཚུད་པས་བཟང་། །ཡ་རབ་ལག་ནས་གྲོགས་ངོ་བཟང་། །ཅི་བཏབ་ཅི་ཡི་མོ་ལ་བཟང་། །
༈ བཞི་བབས་ལྷ་བཞི་ཚུགས་པ་ཡིན། །ཕ་ཚན་བཟང་པོ་ཡོད་པའི་ངོ་། །གཡང་མ་ཉམས་ཤིང་ཕྱྭ་བརྟན་པ། །ལོ་གསུམ་དག་ལ་གཏོ་མི་དགོས། །ནད་པ་ཡིན་ན་ནད་ཡུན་རིང་། །ཚང་ཕྱྭ་མགྲོན་ཕྱྭ་ཕྱི་དལ་ཆེ། ། ༈ ལྷ་ས་བར་པ་འདི་
དག་ནི། །གཙོ་བོ་བློ་འཛིན་གཟའ་དཔོན་དང་། །སྐྱེས་པ་དར་མའི་ས་ཡིན་པས། །བློ་འཛིན་ཡག་ཉེས་བལྟ་བ་ཡིན། །ཕོ་ཆེན་རྟ་དང་མཛོ་གཡག་དང་། །སྟག་ཡོས་ལོ་པའི་ལོ་མལ་ཡིན།་་་་ལོ་སྲོག ༈ །འདི་ན་གཅིག་བབས་ལྷ་ངོ་མཐོ། །
སྲོག་ལ་བར་ཆད་མེད་པ་སྟེ། །ཅི་བཏབ་ཅི་ཡི་མོ་ལ་བཟང་། ། ༈ གཉིས་བབས་གྱུར་ན་ཤིན་ཏུ་ངན། །སྐྱེས་པ་དར་མ་ནད་ཀྱིས་ཟིན། །གྲིབ་དང་དམེ་ངོ་ཁྲག་ངོ་ཡོད། །རྟ་ཤི་གྱོད་འཁྲུགས་སྒ་ཆག་ངོ་། །ནད་ཡུན་རིང་ལ་དོན་མི་

འགྲུབ༑ །སྙིང་སྟོང་ངོ་ཡོད་ནད་པ་ལ། །ཉེ་བའི་ཕྱོགས་ནས་རྒྱལ་པོའི་གདོན། །ཤར་ནས་རྫས་དམར་འབྱུང་བའི་ངོ་། །དགྲ་བྲུབ་འཆི་བསླུ་ཚེ་གཟུངས་འདོན། །རྒྱལ་མདོས་རིམ་གྲོ་དྲག་པོ་བྱ། ། ༈ གསུམ་བབས་སྐྱེས་པ་ངོ་སོ་མཐོ། །
བློ་ཕྱྭ་བློ་འདི་ལྷ་ཡིས་བྱས། །ནོར་རྫས་ཁྲ་བོ་དམར་པོ་རྙེད། །གང་ལ་བཏབ་ཀྱང་བཟང་བར་བཤད། ། ༈ བཞི་བབས་ཡུལ་དང་ཁང་སྦྲ་ལ། །འཕོ་འཁྱུག་མེད་ཅིང་སྲོག་ཕྱྭ་བཟང་། མགྲོན་ཕྱྭ་ཕྱི་དལ་ཆེ་བའི་ངོ་། །ནད་ཕྱྭ་ཡུན་རིང་སྲོག་
སྐྱོན་མེད། །དགྲ་དང་གདོན་གྱི་འཚེ་བ་མེད། ། ༈ ལྷ་ས་ཐ་མ་འདི་དག་ནི། །རྟ་ནོར་བུ་ཚ་ཆུང་རིགས་ས། །གླང་ལོ་པ་ཡི་ལོ་མལ་ཡིན། ། ༈ འདི་རུ་རྡེའུ་གཅིག་བབས་ན།་་་་མ་སྲུའི་མཚོ་ལ། །བུ་ཚ་ངོ་མཚར་སྐྱེ་བའི་ངོ་། །རྟ་དང་ནོར་
ལ་འཕེལ་ཁ་འབྱུང་། །གྲོགས་ངོ་ཆེ་ཞིང་ཚོང་ལས་རྒྱལ། །བོར་བ་རྙེད་ཅིང་ཁ་གསར་ལོན། །ཨེ་འོང་འོང་ཞིང་ཅི་ལའང་བཟང་། ། ༈ གཉིས་བབས་རྟ་ཕྱྭ་དགྲ་ཕྱྭ་ངན། །བུ་ཚ་དག་ལ་ཆུང་སྲི་ལྡང་། །རྟ་ནོར་གད་ཕུར་བུད་པའི་ངོ་། །
དགྲ་རྐུན་ངོ་ཆེ་དགྲ་བྲུབས་བྱ། །ནད་པ་རང་ཕྱོགས་འདྲེ་ཡིས་གནོད། །ཡང་ན་བྱང་ཤར་མཚམས་ངོས་ནས། །མོ་རིགས་ཤ་དམར་སྐྱས་ནག་གདོན། །ལམ་འཕྲང་བཅོས་ཤིང་ཚེ་གཟུངས་འདོན། །གསེར་འོད་གཡང་སྐྱབས་སྤྲང་འགྱེད་བྱ། །
ཁྱད་པར་གླང་ལོ་པ་ལ་ངན། ། ༈ གསུམ་བབས་སྲུང་མདའ་ལྷ་ཡིས་བཙན། །བུ་ཚ་ཆུང་རིགས་མོ་ལ་བཟང་། །སྟོར་བ་རྙེད་ལ་བདས་པ་ཟིན། །སྲོག་ཕྱྭ་ནོར་ཕྱྭ་བློ་ཕྱྭ་སོགས། །ཅི་ལ་བབས་ཀྱང་བཟང་བར་བཤད། ། ༈ བཞི་བབས་

༄༅། །ཡུལ་དང་ཁང་སྦྲ་ལ། །འཕོ་འཕྱུག་མེད་ཅིང་སྲོག་ཕྱྭ་བརྟན། །ཕ་སྤུན་ནང་འཁྲུགས་འོང་དོགས་ཡོད། །ཕྱི་པའི་དགྲ་མེད་སྲོག་ཕྱྭར་བཟང་། །ཚུར་འོང་མགྲོན་པོ་ཕྱི་དལ་ཆེ། ། ༈ ཁྱིམ་ས་དང་པོ་འདི་དག་ནི། །གཡུ་ཡི་རྒྱ་མཚོ་གནམ་
སྨན་ས། །མ་ལྷ་མོ་སྨན་གནམ་སྒོའི་ས། །མ་ཕྱི་རྒན་རབས་མོ་རིགས་ས། །རྟ་སྦྲུལ་ལོ་པའི་ལོ་མལ་ཡིན། ། ༈ གཅིག་བབས་མ་ལྷས་སྡང་གྲོགས་བྱེད། །སྨན་ཕོར་བདུད་རྩིིས་གང་བའི་མོ། །མ་རྒྱུད་མཁའ་འགྲོ་འཁོར་ཞིང་སྐྱོང་། །བུ་རྟ་ནོར་
འཕེལ་ཅི་བསམ་འགྲུབ། ། ༈ གཉིས་བབས་ལྷ་མོའི་ཕྲག་དོག་བྱེད། །མ་ཕྱི་རྒན་རབས་དག་ལ་ངན། །བུ་སྲིང་ཕྱོགས་ནས་གྱོད་ཡོང་ངོ་། །ཁྱད་པར་རྟ་སྦྲུལ་ལོ་པ་རྩུབ། །ཁྱིམ་མཚེས་འདྲེའམ་ལྷོ་ཕྱོགས་ནས། །སྐྱས་དང་བག་སྣ་ཟས་
ཀྱིས་གདོན། །བསང་བྱ་ཁྲུས་དང་མོ་འདྲེ་བཀར། །གནམ་སྒོ་བཅད་ཅིང་ཞི་བ་བླུགས། ། ༈ གསུམ་བབས་ལྷ་མོས་སྡོང་གྲོགས་བྱེད། །ཡུལ་ལྷས་གྲོགས་བྱེད་ཅི་བསམ་འགྲུབ། །བུ་སྲིང་ཕྱོགས་ནས་གྲོགས་ཀྱང་འབྱུང་། ། ༈ བཞི་
བབས་མོ་རིགས་རྒན་ལ་བཟང་། །ནོར་ལ་སྙིང་སྟོང་འོང་བའི་ངོ་། །འགོང་པོ་བཀར་ཞིང་གཡང་རྟེན་བཙུགས། །ནོར་གཟུངས་བྲི་འདོན་ཅི་མང་བྱ། ། ༈ ཁྱིམ་ས་བར་པ་འདི་དག་ནི། །གཡུ་འབྲུག་ནིའི་སིང་གཡུའི་གདུང་མ། །སྙིང་པོ་མ་འབྲི་
རྒོད་གསུམ་ས། །བུད་མེད་དར་མ་སྨན་ཕོར་དང་། །བཞོན་གྱི་ཟོ་བ་གང་སྟོང་ས། །འདི་ན་གཅིག་བབས་གྲོགས་ངོ་ཡིན། །གཏམ་སྙན་ཐོས་ཞིང་མགྲོན་པོ་འོང་། ཁྱིམ་བདག་མོ་ལ་ནད་མེད་བདེ། ། ༈ གཉིས་བབས་མོ་སྨན་བདུད་ཀྱིས་

ཁྱེར༑ །ནད་དང་ཁ་མཆུ་རྐུན་མའི་ངོ་། །ནད་པའི་མལ་ས་སྟོང་པའི་ངོ་། །ཁྱིམ་མཚེས་འདྲེས་གནོད་མདོ་འབུམ་འདོན། །རྣམ་རྒྱལ་ནོར་སྒྲུབ་གཡང་སྐྱབས་བྱ། ། ༈ གསུམ་བབས་གཡང་གི་རུ་མ་བསྐྱིལ། །བུད་མེད་ནོར་ཕྱུག་ཀུན་ལ་
བཟང་༑ །ཞོ་ཐོན་ཆང་ཡག་གྲོགས་ཡོང་ངོ་། ། ༈ བཞི་བབས་ཁྱིམ་གཞི་ཚུགས་པ་སྟེ། །ཨི་ཀོང་ཨི་འཕྲད་ཨི་འགྲུབ་ན། །གང་ཡང་ཕྱི་དལ་ཆེ་བའི་ངོ་། ། ༈ ཁྱིམ་ས་ཐ་མ་འདི་དག་ནི། །གཡང་གི་ར་བ་མ་ཆད་དགོས། །ཁྱི་དང་ཕག་དང་
བྲན་གཡོག་ས། །བུ་དང་བུ་མོ་གནའ་མའི་ས། །བྱི་ཕག་ལོ་པའི་ལོ་མལ་ཡིན། ། ༈ གཅིག་བབས་ནོར་གྱི་མུ་དག་རྙེད། །རྟ་ནོར་ཕྱུག་གིས་རྭ་བ་གང་། ། ༈ གཉིས་བབས་སྒོ་ཐེམ་བྱེ་བའི་ངོ་། །ནོར་གཡང་ཉམས་པས་ཤོར་གོད་
འབྱུང་༑ གྱོད་དང་ཁ་མཆུ་འོང་བའི་ངོ་། །གདོན་ཕྱྭ་རབ་ཆད་མོ་འདྲེ་དང་། །མ་རབས་ལག་ནས་ཟས་ཀྱིས་བསྒྲན། །ས་སྒོ་བཅད་ཅིང་ལམ་འཕྲང་བཅོས། །གཡང་སྒྲུབ་ཆུ་སྦྱིན་གོད་མནན་བྱ། ། ༈ །གསུམ་བབས་གྱུར་ན་ཟས་ནོར་
འཕེལ༑ །ཕྱི་གྲོགས་ནང་དུ་ཚུད་པས་བཟང་། ། ༈ བཞི་བབས་གྲིབ་དང་ཁ་མཆུའི་ངོ་། །ཚུར་འོང་མགྲོན་པོ་ཕྱི་དལ་ཆེ། །ནོར་དང་བུ་མོ་གནའ་མར་བཟང་། ། ༈ ཕྱི་ས་དང་པོ་འདི་དག་ནི། །སྲིན་པོ་སྐྱ་རེངས་ཁྲག་མིག་ས། །དགྲ་རྐུན་
རྒྱལ་པོ་མོ་འདྲེའི་ས། །ལུག་ལོ་པ་ཡི་ལོ་མལ་ཡིན། ། ༈ གཅིག་བབས་དགྲ་འདྲེ་ཡོད་ངེས་ལ། །མི་ཆེན་མདུན་ཞུ་ཕོག་ངོ་ཡིན། །བཙན་དང་རྒྱལ་པོའི་བྱད་ཀྱིས་གདོན། །ཞང་པོའི་ཕྱོགས་ནས་ཟས་ཀྱིས་བསྒྲན། །ལུག་ལོ་པ་ཡི་མོ་ལ་

༄༅། །བཟང་། །རིམ་གྲོ་བཙན་དང་རྒྱལ་པོ་མཆོད། །གཡག་རུ་དགྲ་ཆོས་གནད་ཐོན་བྱ། །མགྲོན་ཕྱྭ་བན་བོན་མི་ཆེན་དང་། །སྨན་པ་ཡིན་ན་སླེབས་པའི་ངོ་། ། ༈ གཉིས་བབས་དགྲ་འདྲེ་རྡོག་པས་ནོན། །ཤ་ཆང་གཏམ་སྙན་འོང་
བའི་ངོ་། །ལུག་ལོ་པ་ལ་ངན་པར་བཤད། །ནད་པ་ཡིན་ན་ལྷོ་ནུབ་ནས། །རྫས་དང་དཔྱད་ནག་འོང་བས་གདོན། ། ༈ གསུམ་བབས་གྲོགས་ངོ་ཕྱིར་ལ་ཤོར། །ལུག་ལོ་པ་ལ་བཟང་བར་བཤད། ། ༈ བཞི་བབས་དགྲ་འདྲེ་གང་ཡང་
མེད༑ །མགྲོན་པོ་བློ་དོན་ཕྱི་དལ་ཆེ། ། ༈ ཕྱི་ས་བར་པ་འདི་དག་ནི། །ཕ་སྤུན་ཤག་པོ་དགྲ་འབྲིང་ས། །བྱ་སྤྲེལ་ལོ་པའི་ལོ་མལ་ཡིན། ། ༈ གཅིག་བབས་དགྲ་བོ་མྱུར་དུ་ལྡངས།་་་་་སྲིན་པོ་ཕག་ཞོན་ས། རང་དང་མཉམ་པའི་དགྲ་ཞིག་
འདུག ༑ཞང་ཉེ་ཚུལ་མཐུན་ཕྱོགས་ཀྱི་གདོན། །ཨི་འོང་འོང་ལ་ཨི་འཕྲད་འཕྲད། ། ༈ གཉིས་བབས་དགྲ་བོ་གྱོད་ཀྱིས་ཟིན། །དགྲ་མེད་བློ་བདེ་གྱིས་དང་ཆོག །བློ་ཕྱྭ་དོན་ཕྱྭའི་མོ་ལ་བཟང་། །ནད་པ་ཉི་མ་ནུབ་ཕྱོགས་ནས། །སྣོད་
སྟོང་དཔྱད་ནག་འོང་བས་གདོན། །བྱ་སྤྲེལ་ལོ་པ་ཡིན་ན་གནོད། ། ༈ གསུམ་བབས་དགྲ་སྡང་ནོར་ལ་ངན། །རང་ས་མཐོ་ན་གྲོགས་ངོ་ཡིན། །གདོན་ཕྱྭ་ཉེ་བའམ་ཤག་པོ་ནས། །ཤ་དམར་ཟས་འཁྱགས་དག་གིས་གདོན། །ནད་པ་ཡིན་
ན་ངན་པ་སྟེ། །ཉལ་ས་སྤོ་ཞིང་ནོར་ཕྱེད་བཏང་། ། ༈ བཞི་བབས་བློ་དོན་ཚོང་ཕྱི་དལ། །དགྲ་གདོན་མེད་པས་སྲོག་ཕྱར་བཟང་། ། ༈ ཕྱི་ས་ཐ་མ་འདི་དག་ནི།་་་་ཁྱི་ལོ་སྦ་གསང་ས། །བུ་སྲིང་མག་པ་བྲན་གཡོག་དང་། །དགྲ་བོ་རབ་

ཆད་རྐུན་མའི་ས། །ཁྱི་ལོ་པ་ཡི་ལོ་མལ་ཡིན། ། ༈ གཅིག་བབས་ལྷ་འདྲེའི་ཉོ་ཚོང་སྟེ།